līgums Nr.19/23-2

par teritorijas uzkopšanas pakalpojumiem Liepājas pilsētas domes Sociālā dienesta objektos

Liepājā, 2019.gada 11.februārī

**Liepājas pilsētas domes Sociālais dienests**, reģistrācijas kods 90000035266, adrese: Eduarda Veidenbauma iela 3, Liepāja, tā direktores Lindas KRASOVSKAS personā, kura rīkojas saskaņā ar nolikumu, turpmāk – **Pasūtītājs**, no vienas puses, un

**AS “FAGOS”**, reģistrācijas Nr. 42103070038, juridiskā adrese: Meldru iela 1, Liepāja, LV-3401, tās valdes locekļa Kristapa RAĢA personā, kurš rīkojas uz statūtu pamata, turpmāk – **Pakalpojuma sniedzējs**, līdzēji saukti arī atsevišķi – Puse, kopā - Puses, pamatojoties uz iepirkuma “Teritorijas uzkopšanas pakalpojumu nodrošināšana Liepājas pilsētas domes Sociālā dienesta objektos” (LPP 2018/173), turpmāk – iepirkums, rezultātiem noslēdz šādu līgumu (turpmāk **–** Līgums) par sekojošo:

1. **Līguma priekšmets**
   1. Pasūtītājs apņemas apmaksāt un Pakalpojuma sniedzējs ar saviem spēkiem un materiāli tehniskajiem līdzekļiem apņemas veikt **teritorijas uzkopšanu** (turpmāk - Pakalpojums)**Liepājas pilsētas domes Sociālā dienesta objektos** (turpmāk – Objekti).
   2. Objekti un Pakalpojuma apjoms ir noteikti Līguma pielikumos – Līguma 1.pielikums “Iepirkuma Tehniskā specifikācija”, Līguma 2.pielikums “Finanšu piedāvājums”.

# Pakalpojums tiek sniegts, ievērojot Latvijas Republikā spēkā esošo normatīvo aktu prasības, kas attiecināmas uz Pakalpojuma sniegšanu, saskaņā ar iepirkuma dokumentāciju (turpmāk – Dokumentācija), Līgumu un tā pielikumiem. Pakalpojuma sniedzējs apliecina, ka viņš ir pienācīgi iepazinies ar Pakalpojuma apjomu, prasībām, izpildes kārtību, kā arī Objektu stāvokli un atsakās izvirzīt jebkādus iebildumus vai pretenzijas.

* 1. Parakstot šo Līgumu Pakalpojuma sniedzējs apliecina, ka darbaspēka, darbarīku, materiālu, tehnisko līdzekļu u.c., izmaksas, kas nepieciešamas kvalitatīvai Pakalpojuma sniegšanai, ir ierēķinātas Līguma cenā, atbilstoši iepirkuma Tehniskās specifikācijas noteikumiem.
  2. Parakstot šo Līgumu Pakalpojuma sniedzējs apliecina, ka tam ir visas nepieciešamās atļaujas, apliecības un/vai sertifikāti, kā arī Pakalpojuma sniedzēja darbiniekiem ir visas nepieciešamās iemaņas un zināšanas, kas nepieciešamas Pakalpojuma sniegšanai atbilstoši vispārpieņemtām prasībām attiecīgajā nozarē.

1. **Līguma izpildes kārtība**
   1. Pakalpojuma sniedzējs sniedz Pakalpojumu Objektos, ievērojot Līguma noteikumus.
   2. Ja Pakalpojuma sniedzējs nesniedz Pakalpojumu vispār vai neveic to pienācīgā apjomā vai kvalitātē, Pasūtītājs sastāda trūkumu aktu, kurā norāda konstatētos trūkumus un nepilnības un termiņu to novēršanai. Ar sastādīto aktu iepazīstina Pakalpojuma sniedzēju, kurš par saviem līdzekļiem novērš trūkumu aktā norādītās nepilnības un trūkumus.
   3. Pakalpojuma sniedzējs, iepriekš vienojoties ar Pasūtītāju, nodrošina pēc nepieciešamības veicamo darbu veikšanu Pakalpojuma ietvaros (turpmāk – periodiskie Pakalpojumi), saskaņā Līguma un tā pielikumu nosacījumiem.
2. **Līguma summa un norēķinu kārtība**
   1. Līguma kopējā summa Līguma darbības laikā nepārsniegs **EUR 15 730,00** (piecpadsmit tūkstoši septiņi simti trīsdesmit *euro*, 00 centi), tajā skaitā pievienotās vērtības nodoklis 21 % apmērā (PVN) – EUR 2730,00 (divi tūkstoši septiņi simti trīsdesmit *euro*, 00 centi).
   2. Par šī Līguma 1.pielikumā „Iepirkuma Tehniskā specifikācija” regulāri veicamajiem darbiem Pakalpojuma ietvaros Pasūtītājs norēķinās ar Pakalpojuma sniedzēju atbilstoši Līguma 2.pielikuma “Finanšu piedāvājums” noteiktajiem mēneša izcenojumiem katram Objektam saskaņā ar Pakalpojuma sniedzēja iesniegto rēķinu par iepriekšējā mēnesī pilnā apjomā un kvalitatīvi sniegto Pakalpojumu, rēķinā atsevišķi norādot katru Objektu. Samaksu par kvalitatīvi izpildītu Pakalpojumu Pasūtītājs veic 15 (piecpadsmit) darba dienu laikā pēc Izpildītāja iesniegta rēķina saņemšanas.
   3. Puses vienojas, ka par periodiskajiem Pakalpojumiem Pasūtītājs veic apmaksu par faktiski sniegto Pakalpojumu saskaņā ar Līguma 2.pielikumā “Finanšu piedāvājums” norādīto cenu, pamatojoties uz Pakalpojuma pieņemšanas – nodošanas aktu un iesniegto rēķinu. Samaksu par kvalitatīvi izpildītu un Līgumā noteiktā kārtībā pieņemtu periodisko Pakalpojumu Pasūtītājs veic 15 (piecpadsmit) darba dienu laikā pēc periodiskā Pakalpojuma nodošanas - pieņemšanas akta abpusējas parakstīšanas, Pakalpojuma sniedzēja iesniegta rēķina saņemšanas.
   4. Pasūtītājs neapmaksā Pakalpojuma sniedzēja iesniegto rēķinu, ja dokumentāli ar aktu, ko parakstījušas abas Puses, tiek konstatēta Pakalpojuma neatbilstoša kvalitāte – līdz trūkumu novēršanai, kas Pakalpojuma sniedzējam jāveic par saviem materiāltehniskiem līdzekļiem Pasūtītāja norādītajos termiņos.
   5. Visi maksājumi tiek veikti bankas pārskaitījuma veidā uz šajā Līgumā norādīto Pakalpojuma sniedzēja norēķinu kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Pakalpojuma sniedzēja norēķinu kontu attiecīgo maksājuma summu.
   6. Gadījumā, ja Latvijas Republikā tiek paaugstināts valstī noteiktais minimālās darba samaksas apmērs vairāk par 3%, Pakalpojuma sniedzējs ir tiesīgs paaugstināt ikmēneša maksu par sniegtajiem Pakalpojumiem proporcionāli darbaspēka izmaksu pieaugumam, kā arī Puses var pārskatīt cenas sakarā ar darba ņēmējiem saistīto nodokļu izmaiņām. Šādā gadījumā Pakalpojuma sniedzējs informē Pasūtītāju rakstveidā vismaz 30 dienas iepriekš.
   7. Ja pēc Pasūtītāja vai Pakalpojuma sniedzēja iniciatīvas rodas nepieciešamība sniegt Pakalpojumus kuri nav paredzēti Līgumā un tam pievienotajos pielikumos, tad pirms šo Pakalpojumu uzsākšanas Puses rakstiski vienojas.
   8. Pakalpojuma sniedzējs nav tiesīgs bez Pasūtītāja rakstiskas piekrišanas sniegt tādus Pakalpojumus, kuri Līgumā un tā pielikumos nav uzdoti.
   9. Pakalpojuma sniedzējam ir tiesības uz papildus izdevumu atlīdzināšanu tikai tādā gadījumā, ja ievērojot Publisko iepirkumu likuma noteikumus, Līdzēji par to ir iepriekš rakstveidā vienojušies.
3. **Pasūtītāja pienākumi un tiesības**
   1. Pasūtītāja pienākumi:
      1. sniegt Pakalpojuma sniedzējam nepieciešamās un Pasūtītāja rīcībā esošās ziņas par Objektiem, kas nepieciešamas Pakalpojuma kvalitatīvai sniegšanai;
      2. nodrošināt Pakalpojuma sniedzēja darbinieku iekļūšanu Objektu teritorijā Pakalpojuma sniegšanai;
      3. 5 (piecu) darba dienu laikā izskatīt Pakalpojuma sniedzēja iesniegto periodisko Pakalpojumu nodošanas – pieņemšanas aktu un parakstīt to vai arī minētajā termiņā sniegt Pakalpojuma sniedzējam pamatotas pretenzijas par sniegto Pakalpojumu, pretenzijā norādot Pakalpojuma trūkumu novēršanas termiņu;
      4. veikt samaksu, saskaņā ar Līgumu.
   2. Pasūtītāja tiesības:

4.2.1. Pasūtītājam jebkurā laikā ir tiesības veikt Pakalpojuma kvalitātes pārbaudi visā šī Līguma darbības laikā;

* + 1. Pasūtītājs neuzņemas atbildību par Pakalpojuma sniedzēja inventāru, tehniku un materiāliem.

1. **Pakalpojuma sniedzēja pienākumi un tiesības**
   1. Pakalpojuma sniedzēja pienākumi:
      1. nodrošināt Objektu teritoriju uzkopšanu, ievērojot Tehniskās specifikācijas prasības;
      2. nodrošināt periodisko Pakalpojumu sniegšanu saskaņā ar Pasūtītāja pieprasījumu Pasūtītāja norādītajā termiņā un apjomā;
      3. Līguma darbības laikā nodrošināt, ka Pakalpojuma izpildē piedalās kvalificēts (apmācīts pielietot atbilstošas uzkopšanas darbu metodes un aprīkojumu) personāls ar nepieciešamo pieredzi;
      4. veikt Pakalpojuma kvalitātes kontroli Pakalpojuma sniegšanas vietā saskaņā ar Pasūtītāja noteiktajām prasībām, un Latvijas Republikā spēkā esošajiem normatīvajiem aktiem;
      5. Līguma darbības laikā nodrošināt Pakalpojuma sniegšanai nepieciešamo tehnisko aprīkojumu, nepieciešamās profesionālās un organizatoriskās spējas;
      6. informēt Pasūtītāju par jebkādiem bojājumiem, kas tiek konstatēti Pakalpojuma sniegšanas vietās, un tai piegulošajās teritorijās;
      7. sniedzot Pakalpojumu, darbus veikt pienācīgā kvalitātē, ievērojot Līguma un tā pielikumu noteikumus, nodrošinot, ka Pakalpojuma izpildē iesaistītais personāls ievēro darba drošības tehnikas noteikumus, ar darba drošību saistītās prasības, ugunsdrošības prasības un Latvijas Republikā spēkā esošos normatīvos aktus, tajā skaitā pašvaldības saistošos noteikumus;
      8. Pakalpojumu sniegt, nodrošinot netraucētu Objektu darbību;
      9. ar Pasūtītāju saskaņot Pakalpojuma veikšanas laiku;
      10. sniedzot Pakalpojumu, uzņemties atbildību par savu un trešo personu drošību;
      11. uzņemties pilnu materiālo atbildību par Objektiem, Pasūtītājam vai trešajām personām nodarītajiem zaudējumiem un segt visus zaudējumus, kas Pakalpojuma sniedzēja, tā darbinieku vai apakšuzņēmēju darbības vai bezdarbības rezultātā radušies;
      12. ievērot visus Pasūtītāja iebildumus un aizrādījumus, likvidēt visus norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar Līguma 1.pielikumu (Iepirkuma Tehniskā specifikācija) un Līguma 3.pielikumu (Finanšu piedāvājums);
      13. pēc periodisko Pakalpojumu sniegšanas, bet ne vēlāk kā līdz katra mēneša 5.datumam par sniegto periodisko Pakalpojumu iepriekšējā kalendārajā mēnesī, iesniegt Pasūtītājam periodisko Pakalpojumu nodošanas - pieņemšanas aktu;
      14. visos gadījumos, ja Pakalpojuma sniegšanas gaitā vai, pieņemot Pakalpojumus, Pasūtītājs konstatē nekvalitatīvi sniegtu Pakalpojumu, Pakalpojuma sniedzējam ir pienākums tos nekavējoties novērst par saviem materiāltehniskajiem līdzekļiem un ar savu darbaspēku;
      15. kompensēt Pasūtītājam, tā darbiniekiem vai Pasūtītāja nomniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Pakalpojuma sniedzēja vai to darbinieku puses;

5.2. Pakalpojuma sniedzēja tiesības:

5.2.1. Pakalpojuma sniedzējam ir tiesības saņemt samaksu par Pasūtītājam pilnībā, kvalitatīvi un atbilstoši Līgumam sniegto Pakalpojumu, saskaņā ar Līgumu.

1. **Pušu atbildība un līgumsods**
   1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Pakalpojuma sniegšanas laikā nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   2. Pakalpojuma sniedzējs ir materiāli atbildīgs par īpašuma zudumu, bojājumu vai iznīcināšanu Objektā, ja zaudējums radies Pakalpojuma sniedzēja, tā darbinieku darbības vai bezdarbības rezultātā.
   3. Ja Pakalpojuma sniedzējs neievēro Tehniskās specifikācijas prasības, Pasūtītājam ir tiesības prasīt līgumsodu 50,00 EUR (piecdesmit *euro* un 00 centi) apmērā par katru konstatēto gadījumu.
   4. Ja Pakalpojuma sniedzējs neievēro Pasūtītāja pretenzijā norādīto Pakalpojumu trūkumu novēršanas termiņu, Pasūtītājam ir tiesības prasīt Izpildītājam līgumsodu 50,00 EUR (piecdesmit *euro* un 00 centi) apmērā par katru dienu, kas pārsniedz Pasūtītāja norādīto termiņu līdz minētā trūkuma novēršanai.
   5. Par Līguma 3.2. un 3.3.apakšpunktā noteiktā samaksas termiņa nokavējumu Pakalpojuma sniedzējs ir tiesīgs prasīt no Pasūtītāja līgumsodu 0,1% (procenta desmitās daļas) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no pamatparāda.
   6. Līgumsoda samaksa neatbrīvo Pusi no pārējo Līguma saistību izpildes.
   7. Pakalpojuma sniedzējs par savu darbinieku/personāla rīcību Līguma ietvaros atbild kā par savu.
2. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 7.2.punktam.
   5. Par nepārvaramas varas apstākli nav uzskatāmi darba strīdi vai streiki.
3. **Strīdi**
   1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.
   2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Pakalpojuma sniedzējam pārtraukt Pakalpojuma sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
4. **Konfidencialitāte**
   1. Puses apņemas ievērot konfidencialitāti, tajā skaitā:
      1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
      2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses un Pasūtītāja Objektu darbību, kas kļuvusi tām pieejama Līguma izpildes gaitā.
   2. Konfidencialitātes ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
   4. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
5. **Līguma laušana**
   1. Līgums var tikt izbeigts pirms līguma 11.1.punktā noteiktā termiņa, Pusēm par to rakstiski vienojoties.
   2. Pasūtītājam ir tiesības vienpusēji atkāpties no Līguma, par to rakstiski paziņojot Pakalpojuma sniedzējam 10 (desmit) darba dienas iepriekš un neatlīdzinot tādējādi radušos zaudējumus, ja:
      1. Pakalpojuma sniedzējam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
      2. Pasūtītājs divas reizes ir iesniedzis Pakalpojuma sniedzējam pretenziju saskaņā ar kādu no Līguma 6.punkta apakšpunktiem un ir konstatējis trešo Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu.
      3. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   3. Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, ja Pasūtītājam ir zudusi nepieciešamība saņemt Pakalpojumu no Izpildītāja, Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.
6. **Noslēguma noteikumi**
   1. Līgums ir spēkā **no 2019.gada 12.februāra līdz 2020.gada11.februārim**.
   2. Jebkuri grozījumi vai papildinājumi līgumā ir noformējami rakstveidā un iegūst juridisku spēku;
   3. Puses nosaka kontaktpersonas šī līguma nosacījumu izpildes organizēšanai:
      1. Pasūtītāja kontaktpersonas katrā Objektā noteiktas iepirkuma Tehniskajā specifikācijā (Līguma 1.pielikums);
      2. Pakalpojuma sniedzēja kontaktpersona: XXXXX.
   4. Līguma 11.3.punktā norādītās Pušu kontaktpersonas pilnībā pārzina Objektu*/-s* un Līguma noteikumus un viņiem ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Pakalpojuma sniedzēju, pieprasīt/sniegt informāciju otrai Pusei, nodrošināt ar Līgumu saistītās dokumentācijas nodošanu/pieņemšanu, nodrošināt Pakalpojumu nodošanu/pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi.
   5. Līguma 11.3.puntā norādītās Pušu kontaktpersonas nav pilnvarotas izdarīt grozījumus un papildinājumus Līgumā, ieskaitot, grozīt Līguma summu un/vai Pakalpojumu izpildes termiņus vai Pakalpojumu apjomu.
   6. Mainoties Pušu kontaktpersonai, attiecīgā Puse nekavējoties elektroniskās vēstules formā informē otru Pusi, iesniedzot paziņojumu ar jaunā pārstāvja rekvizītiem.
   7. Līgums sastādīts 2 (divos) eksemplāros uz 11 (vienpadsmit) lapām, pa vienam eksemplāram katrai Pusei, tajā skaitā Līgumam ir 2 (divi) pielikumi, kas ir šī Līguma neatņemas sastāvdaļas:
      1. Līguma 1.pielikums – “Iepirkuma Tehniskā specifikācija” uz 4 (četrām) lapām;
      2. Līguma 2.pielikums “Finanšu piedāvājums” uz 1 (vienas) lapas.
7. Pušu rekvizīti un paraksti

|  |  |
| --- | --- |
| **Pasūtītājs:**  Liepājas pilsētas pašvaldības iestāde “Liepājas pilsētas domes Sociālais dienests”  Reģistrācijas Nr.90000035266  E.Veidenbauma iela 3, Liepāja, LV 3401  Banka: XXXXX  Kods: XXXXX  Konta Nr. XXXXX  \_\_\_\_\_\_\_\_\_\_\_\_\_\_\_\_\_\_\_ L.KRASOVSKA | **Izpildītājs:**  AS “FAGOS”  reģistrācijas Nr. 42103070038  juridiskā adrese: Meldru iela 1  Liepāja, LV-3401  Banka: XXXXX  Bankas kods: XXXXX  Konta Nr. XXXXX  \_\_\_\_\_\_\_\_\_\_\_\_\_\_\_\_\_\_ K.RAĢIS |